ad nembaddal», taqcict teqbel ur teẓri ara d akken n uzrem dɣa tbeddel-as-tent terẓa-tent tečča-tent, tameṭṭut-nni n gma-s tečča tid n tsekkurt. Azrem yennerna deg uԑabuḍ n teqcict, kul d aԑmad ittcuffu, dɣa tenna-as tmeṭṭut n gma-s i urgaz-is (i gma-s n teqcict): «A argaz wetma-k-ina adeyfu ad d-tarew», yenna-as: «Amek ur tetteffeɣ ur tessufuɣ ad d-tarew!?», tenna-as: « Ma ur yi-tumineḍ ara, mi i d-yecraq yiṭij ad yeḥmu lḥal, ini-as aniyi-d aqerru-iw, tesserseḍ aqerru-ik ɣef uԑebbuḍ-is ad as-tesleḍ», yeqqim almi i d-yecraq yiṭij, yenna-as i wetma-s: «A wetma ɛzizen, iyaɣ aniyi-d», dɣa truḥ tettani-as-d aqerruy-is, azrem yesfuḥ iṭij yettemḥiḥid, aqcic yesla i uԑebbuḍ-is yettgenfiy yenwa d sseḥ wetma-s s tadist, yaɛwaq amek ara s-ixdem, ad tt-ineɣ d nettat i t-id-issekren, dɣa yewwi-tt iteddu iteddu almi d anda ibԑed lḥal, ixdem-as taɣalaḍt iger-itt ɣer daxel, tenna-as: «Ayen a gma iyi-txedԑeḍ?», yenna-as: «Akka i m-id-yewwi lḥal, ur zmireɣ ara ad kem-nɣeɣ ɣef wayen akken iyi-txedmeḍ».